રાઇટ ટુ એજ્યુકેશન એક્ટ ર૦૦૯ અંતગર્ત નબળા અને વંચિત વર્ગના બાળકને શાળાઓમાં રપ ટકા પ્રમાણે ગ્રાન્ટેડ અને નોન ગ્રાન્ટેડ શાળાઓમાં વિના મૂલ્યે પ્રવેશ આપવામાં આવે છે. આ અંગે અમદાવાદ જિલ્લા પ્રાથમિક શિક્ષણાધિકારી એમ.પી. મહેતાએ જણાવ્યું હતું કે નવા સત્રથી ધો.૧માં આરટીઇ હેઠળ એડમિશન માટે અરજી વિદ્યાર્થીના વાલીઓએ કરવાની હોઇને તેમની મદદ અને માર્ગદર્શન માટે શહેરમાં કુલ ૧પથી વધુ હેલ્પ સેન્ટર કાર્યરત થશે. જેમાં તેમને ઓનલાઇન અરજી કરવા માટેની તમામ પ્રક્રિયા સરળતા સાથે સમજાવાશે. અને ફોર્મ પણ ભરી આપવામાં આવશે.